नई दिल्ली: जैकलिन फर्नांडिज इन दिनों बॉलीवुड में खूब हंगामा बरपाए हुए हैं. जैकलिन फर्नांडिज ने 'रेस 3' में सलमान खान के साथ डांस और एक्टिंग में अपने हाथ दिखाए. जैकलिन का पोल डांस तो टॉक ऑफ द टाउन बन गया. 'रेस 3' की कामयाबी के बीच जैकलिन फर्नांडिस अमेरिका पहुंच गई हैं. जैकलिन अमेरिका के अटलांटा शहर में बेवजह नहीं पहुंची हैं. वे यहां सलमान खान के साथ 'Da-Bangg' वर्ल्ड टूर पर हैं, और वे यहां धमाल मचाने जा रही हैं. जैकलिन फर्नांडिस ने अपने इंस्टाग्राम पर एक वीडियो डाला है, जिसमें अमेरिका में एयरपोर्ट पर पहुंचते ही फैन्स बेकाबू हो जाते हैं. कुछ फैन्स तो चिल्लाने लगते हैं, 'तेरी लत लग गई.' ये सॉन्ग जैकलिन की 'रेस 2' का है.